388 C. PLINII HIST. NA.T. LIB. XVII. 



De seminariis. 



XIV. Namque ad id praecipuum eligi solum refert, 

 quoniam nutricem indulgentiorem esse , quam'matrem , 

 saepe convenit. Sit ergo siccum, succosumque , bipalio 

 suhactum, advenis hospitale, et quam simillimum terrae, 

 in quam transferendae sint. Ante omnia elapidatum, mu- 

 nitumqtie ad incursum etiam gallinacei generis : quam 

 minime rimosum , ne penetrans sol exurat fbras : in- 

 tervallo sesquipedum seri : nam si inter se contingant , 

 prter alia vitia , etiam verminosa fiunt : ideo sarriri 

 convenit saepius , herbasque evelli. Praeterea semina ipsa 

 fruticantia supputare , ac falcem pati consuescere. 



Cato et furcis crates imponi jubet , altitudine homi- 

 nis , ad solem recipiendum : atque integi culmo ad fri- 

 gora arcenda : sic pirorum malorumque semina nutriri , 

 sic pineas nuces, sic cupressos semine satas et ipsas. 

 Minimis id granis constat, ut vix perspici quacdam pos- 

 sint : non omittendo naturai miraculo , e tam parvo 

 gigni arbores : tanto majore tritici et hordei grano : ne 

 quis fabam reputet. Quid simile originis suae habent 

 malorum pirorumque semina? His principiis respuentem 

 secures materiam nasci , indomita ponderibus immensis 



